Familienuus 379 - Oostelike Sinode van die NG Kerk
Goeiedag! Ons in die Sinodehuis vertrou dat dit met jou veilig en voorspoedig gaan. Ten spyte van die "opsluiting" is ons gemeentes steeds baie besig – ons hoor mooi verhale van omgee en sorg en bedien en gee en nog baie meer. Dis lekker om deel ter wees van 'n kerk wat "nie ter wille van onsself nie" bestaan…
Goeie nuus oor die Predikantekonferensie: ons kon daarin slaag om ons betalings van hierdie jaar oor te dra na 2021. Dit beteken dat jy nou reeds daarna kan begin uitsien!
Ons heg CMR-verhale, Carolina
en Mpumalanga aan.
Chris Lötter van Rayton het op 30 April geëmeriteer – maar sommer dadelik weer ingeval met 'n 3 jaar kontrak.
Thabo Pienaar het op 30 April by Graskop demissie ontvang. Hy het by Witrivier diens aanvaar as gemeentebestuurder.
'n Splinternuwe kursus oor die Bybel "God se asem tussen bladsye."
Leraars ontvang in hierdie dae 'n skrywe vanaf die ABR. Gee asseblief deeglike aandag hieraan. Kontrolleer of jou besonderhede korrek is: name, grade, kontakbesonderhede. Hierdie besonderhede word gebruik om die Jaarboek saam te stel. Die Sinodehuis is nie meer deel van die proses nie en kan dit dus nie namens jou nagaan nie.
Gemeentes moet steeds probeer om die finansiële state teen 15 Junie by die Sinodehuis te hê. Ons besef dat dit moeiliker is in die huidige omstandighede, maar om die hulp-strategie vir 'n gemeente in werking te kan stel, is hierdie state noodsaaklik. Laat weet asseblief vir Cathy (finans@sinoos.co.za) indien julle state nie betyds kan wees nie – en gee ook die datum waarop ons dit sal kan ontvang. Dankie vir al die state wat ons reeds ontvang het!
Die kwartaal Junie tot Augustus se Sinodale Bydraes-staat gaan die gewone bedrag toon. Ons maak die aanpassings sodra ons die state het.
Intussen kan gemeentes weet dat die Sinodale Diensraad met groot verantwoordelikheid met elke Rand werk – ons verantwoordelikheid as rentmeesters lê swaar op ons.
Dit bly ook belangrik om te onthou dat die Sinodale Diensraad steeds daartoe verbind is om ons rol as leiers van die Sinode na te kom. Die fondse wat gemeentes as sinodale bydraes voorsien, help ons om dit op baie terreine te kan doen. Ons glo in dit waarmee ons besig is!
KERKKANTORE EN HULPPROJEKTE
Ons kry gereeld navrae vanaf leraars en kerkkantore oor die regulasies wat nou geld.
Ons heg 'n dokument wat vanaf die Algemene Sinode ontvang is, hier aan.
Danie Mouton van die Oos-Kaap het ook 'n uitvoerige dokument saamgestel.
Moreletapark bied 'n konferensie aan op 10 Junie oor Digitale bediening.
Ekerk bied nog 'n gratis Digitale Learning Community aan op Donderdag 11 Junie 2020.
11 Junie – Nico Lochner, Amsterdam, lochnerhn@gmail.com
Ds (emeritus) MJ le Roux is op 29 Mei oorlede. Hy is in 1976 by Ermelo-Oos bevestig en het in 1988 by Camden – nou deel van Ermelo-Oos – geëmeriteer.